2001/123/EY: EY—Sveitsi-sekakomitean päätös N:o 1/2000, tehty 25 päivänä lokakuuta 2000, Euroopan talousyhteisön ja Sveitsin valaliiton välisen sopimuksen mukauttamisesta harmonoidun tavarankuvaus- ja koodausjärjestelmän käyttöönoton vuoksi



Virallinen lehti nro L 051 , 21/02/2001 s. 0001 - 0039



EY-Sveitsi-sekakomitean päätös N:o 1/2000, tehty 25 päivänä lokakuuta 2000, Euroopan talousyhteisön ja Sveitsin valaliiton välisen sopimuksen mukauttamisesta harmonoidun tavarankuvaus- ja koodausjärjestelmän käyttöönoton vuoksi (2001/123/EY) SEKAKOMITEA, joka ottaa huomioon Brysselissä 22 päivänä heinäkuuta 1972 allekirjoitetun Euroopan talousyhteisön ja Sveitsin valaliiton välisen sopimuksen(1), jäljempänä "sopimus", ja erityisesti sen 12 a artiklan, sekä katsoo seuraavaa: (1) Yhteisö ja Sveitsin valaliitto ovat harmonoidun tavarankuvaus- ja koodausjärjestelmän käyttöönoton johdosta muuttaneet tullitariffiensa nimikkeistöä. (2) Tämän vuoksi sopimuksen tariffinimikkeistöä koskevat määräykset olisi mukautettava mainittuihin muutoksiin, ON PÄÄTTÄNYT SEURAAVAA: 1 artikla Muutetaan sopimus seuraavasti: 1. Korvataan sopimuksen 2 artikla seuraavasti: " 2 artikla Sopimusta sovelletaan yhteisöstä ja Sveitsistä peräisin oleviin tuotteisiin, i) jotka kuuluvat harmonoidun tavarankuvaus- ja koodausjärjestelmän 25-97 ryhmään, lukuun ottamatta liitteessä I lueteltuja tuotteita; ii) jotka sisältyvät liitteeseen II; iii) jotka sisältyvät pöytäkirjaan N:o 2, ottaen huomioon siinä määrätyt yksityiskohtaiset säännöt." 2. Korvataan 4 artiklan 3 kohdan ensimmäinen alakohta seuraavasti: "3. Sveitsi voi 18 artiklassa määrätyin edellytyksin väliaikaisesti ylläpitää liitteeseen III sisältyvien tuotteiden tuontitullin fiskaalista osaa vastaavia tulleja." 3. Korvataan 7 artiklan 2 kohta seuraavasti: "2. Poistetaan liitteessä IV lueteltujen tuotteiden osalta vientitullit ja vaikutukseltaan vastaavat maksut mainitun liitteen määräysten mukaisesti." 4. Korvataan 14 artiklan 1 kohdan ensimmäinen alakohta seuraavasti: "1. Yhteisö pidättää itselleen oikeuden muuttaa harmonoidun tavarankuvaus- ja koodausjärjestelmän nimikkeisiin 27.10, 27.11, ex 27.12 (muut kuin otsokeriitti, ruskohiilivaha ja turvevaha) ja 27.13 kuuluvien öljytuotteiden järjestelyä tehdessään kyseessä olevia tuotteita koskevia päätöksiä yhteisen kauppapolitiikan mukaisesti tai luodessaan yhteistä energiapolitiikkaa." 5. Korvataan liite I seuraavasti: "LIITE I Luettelo sopimuksen 2 artiklan i alakohdassa tarkoitetuista tuotteista >TAULUKON PAIKKA>" 6. Lisätään sopimukseen liite II seuraavasti: "LIITE II Luettelo sopimuksen 2 artiklan ii kohdassa tarkoitetuista tuotteista >TAULUKON PAIKKA>" 7. Korvataan entinen liite II seuraavasti: "LIITE III Luettelo sopimuksen 4 artiklassa tarkoitetuista tuotteista Koska Sveitsi on 1 päivänä tammikuuta 1997 muuttanut vuonna 1972 tehdyn sopimuksen liitteeseen II sisältyvien tuotteiden tuontitullin fiskaalisen osan sisäiseksi veroksi, kyseinen liite poistetaan." 8. Korvataan entisen liitteen III otsikko seuraavasti: "LIITE IV" 9. Korvataan pöytäkirjassa N:o 2 oleva 3 artikla seuraavasti: " 3 artikla 1. Tätä pöytäkirjaa sovelletaan myös harmonoidun tavarankuvaus- ja koodausjärjestelmän alanimikkeisiin 220820-2208 90 kuuluviin alkoholijuomiin (muu kuin denaturoimaton etyylialkoholi (etanoli), jonka alkoholipitoisuus on vähintään 80 tilavuusprosenttia), joita ei ole mainittu tämän pöytäkirjan liitteenä olevissa taulukoissa I ja II. Sekakomitea päättää näihin tuotteisiin sovellettavista tullinalennuksia koskevista yksityiskohtaisista säännöistä. Näitä yksityiskohtaisia sääntöjä määriteltäessä, tai myöhemmin, sekakomitea päättää harmonoidun tavarankuvaus- ja koodausjärjestelmän 1-24 ryhmään kuuluvien muiden tuotteiden, joita sopimuspuolten maatalousmääräykset eivät koske, mahdollisesta sisällyttämisestä tähän pöytäkirjaan. 2. Tällöin sekakomitea täydentää tarpeen mukaan pöytäkirjaa N:o 3." 10. Korvataan pöytäkirjassa N:o 2 oleva taulukko I seuraavasti: "TAULUKKO I EUROOPAN YHTEISÖ >TAULUKON PAIKKA>" 11. Korvataan pöytäkirjassa N:o 2 oleva taulukko II seuraavasti: "TAULUKKO II SVEITSI >TAULUKON PAIKKA>" 12. Korvataan pöytäkirjassa N:o 5 olevassa 2 artiklassa oleva taulukko seuraavasti: ">TAULUKON PAIKKA>" 2 artikla Tämä päätös tulee voimaan päivänä jona se tehdään. Tehty Brysselissä 25 päivänä lokakuuta 2000. ETY-Sveitsi-sekakomitean puolesta Puheenjohtaja D. Martinelli (1) EYVL L 300, 31.12.1972, s. 188.